section_heading: Radnja
paragraph_text: Junior nastavlja sa svojim planom Tonyjeva ubojstva, koristeći dvojicu unajmljenih ubojica — Rasheena Raya i Williama "Petitea" Clayborna — koji su pronađeni preko Donnieja Paduane. Ray i Clayborn slijede Tonyja i čekaju ga ispred trgovine blizu ureda dr. Melfi. Christopher, zabrinut za Tonyja, također ga slijedi do trgovine, i nesvjesno spriječi pokušaj ubojstva. Nakon propalog ubojstva, Junior se sastaje s Donniejem i našali se na Tonyjev i Livijin račun. Junior shvaća kako Donnie ima dug jezik i kaže kako nema dobar osjećaj u vezi s njim. Mikey zatim ubije Donnieja u njegovu autu nakon što ga Chucky Signore pozove dok je odlazio.